CELEX: 32021D0416
Language: ro
Date: 2021-02-22 00:00:00
Title: Decizia (UE) 2021/416 a Consiliului din 22 februarie 2021 privind poziția care urmează să fie adoptată în numele Uniunii Europene în cadrul Comitetului mixt UE-Elveția, constituit în temeiul Acordului dintre Comunitatea Europeană și Confederația Elvețiană privind simplificarea controalelor și formalităților în ceea ce privește transportul mărfurilor și privind măsurile vamale de securitate, în legătură cu modificarea capitolului III din respectivul acord și a anexelor I și II la acesta

9.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 81/70
               
            
         DECIZIA (UE) 2021/416 A CONSILIULUI
         din 22 februarie 2021
         
            privind poziția care urmează să fie adoptată în numele Uniunii Europene în cadrul Comitetului mixt UE-Elveția, constituit în temeiul Acordului dintre Comunitatea Europeană și Confederația Elvețiană privind simplificarea controalelor și formalităților în ceea ce privește transportul mărfurilor și privind măsurile vamale de securitate, în legătură cu modificarea capitolului III din respectivul acord și a anexelor I și II la acesta
         
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul dintre Comunitatea Europeană și Confederația Elvețiană privind simplificarea controalelor și formalităților în ceea ce privește transportul mărfurilor și privind măsurile vamale de securitate (1) (denumit în continuare „acordul”) a intrat în vigoare la 1 ianuarie 2011.
                  
               
                     (2)
                  
                  
                     În temeiul articolului 21 alineatul (2) din acord, Comitetul mixt constituit prin acord (denumit în continuare „comitetul mixt”) poate să modifice prin deciziile sale capitolul III din acord și anexele la acesta în cadrul următoarei sale reuniuni sau printr-un schimb de scrisori.
                  
               
                     (3)
                  
                  
                     În conformitate cu articolul 22 alineatul (4) din acord, dacă o decizie nu poate fi adoptată pentru punerea în aplicare simultană a modificărilor la acord și a modificărilor legislației Uniunii, modificările prevăzute în proiectul de decizie supus aprobării părților contractante urmează să fie puse în aplicare cu titlu provizoriu, dacă acest lucru este posibil, începând cu 15 martie 2021, în conformitate cu procedurile interne ale părților contractante. Această dată coincide cu lansarea primei versiuni a sistemului de control al importurilor 2, la care Elveția a fost de acord să participe.
                  
               
                     (4)
                  
                  
                     Este oportun să se stabilească poziția care urmează să fie adoptată în numele Uniunii în cadrul comitetului mixt în legătură cu modificarea capitolului III din acord și a anexelor I și II la acesta, întrucât modificarea va avea caracter obligatoriu pentru Uniune.
                  
               
                     (5)
                  
                  
                     Prin urmare, poziția Uniunii în cadrul comitetului mixt ar trebui să se bazeze pe proiectul de decizie,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul comitetului mixt, constituit în temeiul Acordului dintre Comunitatea Europeană și Confederația Elvețiană privind simplificarea controalelor și formalităților în ceea ce privește transportul mărfurilor și privind măsurile vamale de securitate, în legătură cu modificarea capitolului III din respectivul acord și a anexelor I și II la acesta se bazează pe proiectul de decizie a comitetului mixt (2).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 22 februarie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 199, 31.7.2009, p. 24.
         
            (2)  A se vedea documentul ST 5658/21 la http://register.consilium.europa.eu